Cindy Menigo | Trish Goosen Cindy Menigo – Trish Goosen
Tag Archives: Cindy Menigo
August 7, 2014 trishgoosenBaking Masters, Cindy Menigo, Kokkedoor, kyknet, Unilever, Weskus Kollege Leave a comment
Hoe lyk dit met sappige kwartel en lemoensous? Ontbeende lam gevul met basiliekruid en salami, wat bedien word met botterskorsie-gnocchi, ’n geroosterde tamatiesous en groente? Dié ete word dan afgesluit met ’n kersie- en gemmer-sjokolade-mousse, soet beet, beet-meringue, framboossous en wit sjokolade- krummels.
Dié is ’n droomkos-ervaring vir enige kosliefhebber en was ook ’n reuse-uitdaging vir plaaslike kykNET Kokkedoor-finalis Cindy Menigo. Cindy, koslektor by Weskus Kollege se kampusse in Malmesbury en Vredenburg, is een van net vyf finaliste in die Wes-Kaap wat op Vrydag 1 Augustus 2014 aan Unilever se Sjef van die Jaar-kompetisie in Kaapstad deelgeneem het. Sy het net drie ure gehad om dié innoverende spyskaart uit te dink en ál die disse voor te berei. “Die kompetisie was straf,” sê sy, maar sy hou styf duim vas dat sy gekies sal word om aan die nasionale ronde in Johannesburg deel te neem. R25 000, ’n jaar se Unilever-ambassadeurskap en dubbelblad-dekking, sowel as voorbladdekking in die gewilde Chef Magazine.
Cindy wag in spanning op die beoordelaars wat binnekort hulle besluit sal maak. Sy sê haar Kokkedoor-blootstelling het beslis haar loopbaan ’n hupstoot gegee. Haar skielike status as TV-sjef help ook om haar studente by die kollege te motiveer oor hulle toekomstige loopbane. Cindy is ook die naaswenner in 2014 se nasionale Baking Masters-kompetisie.
Kokkedore se Karoo Kambro bring onthoukos terug
July 17, 2014 trishgoosenArthur Wildskut, Cindy Menigo, Jo Fritz, Karoo Kambro, Kokkedoor, kyknet, Lorraine Swanepoel, Ronel Theron, Vredenburg Leave a comment
Almal het die Kokkedoorfoto’s wat ek by Lekka-by-die-See geneem het, só geniet dat ek besluit het om dié Karoo Kambro-ete wat my kollega op kamera vasgelê het, ook met julle te deel:
Karoo Kambro, is die breinkind van Kokkedoor-deelnemers Jo Fritz en Arthur Wildskut. Hulle wil onthoukos van die Karoo en die Hantam tot sy reg bring.
Met die hulp van hul mede-Kokkedore, Lorraine Swanepoel, Cindy Menigo en Ronel Theron, het Karoo Kambro, onder meer, kerrie-afval, blatjang-hoender, pampoenkoekies, wildspastei en die allerheerlikste skilpadjies voorgesit in die vorm van ’n buffet-ete aan by Juffroushoogte in Vredenburg voorgesit.
Tussendeur die geëtery was daar ook tyd vir die Sitstappers, ’n bekroonde rieldansgroep van Calvinia, om die gaste te vermaak met hul passies.
Ná die hoofgereg is ’n gelukkige trekking gehou waar gaste onder meer wyn van Oranje Rivier-wynkelder en ’n naweek weg by Jo se gastehuis in Calvinia gewen het.
Die aand is afgesluit met die allerlekkerste nagereg, ’n sjokolade-malvapoeding met koffie-vla. Karoo Kambro is op pad na groot hoogtes. Kyk uit vir hulle in jóú dorp! – Dawie Boonzaaier.
Raaisels opgelos by Kokkedoor-ete in Langebaan
July 3, 2014 trishgoosenAlet van der Westhuizen, Arthur John Wildskut, Chris Greeff, Cindy Menigo, Elsa Buys, Hetta van Deventer-Terblanche, Jay Oelofse, Jo Fritz, Johnny Hamman, Josia Conradie, Kokkedoor, Kokkedoor wenner, kyknet, Langebaan, Lekka by die See, Leroux van Vuuren, Linde Watson, Marius Uys, Orscilla Hitchcock, Trish Goosen Leave a comment
So in die gees van vanaand se Kokkedoor-finaal op kykNET, deel ek graag ‘n paar fototjies wat ek by die Kokkedoor-raaiselete in Langebaan geneem het:
Raai, raai …
Wie het met ’n gepekelde tong op sy skoot in die bus gery?
Wie het ’n staaltjie uit die huishoudkundeklas vertel? Wie het kamma ’n marshmallow-hartjie?
Raai, raai … Aan wié behoort dié raaisels? Aan Marius Uys, Johnny Hamman en Alet van der Westhuizen, finaliste van kykNET se tweede seisoen van die gewilde realiteitskookprogram, Kokkedoor.
Dié drie Kokkedoor-sterre, asook Orscilla Hitchcock, Linde Watson, Josia Conradie, Langebaan se eie Leroux van Vuuren en beoordelaar, Hetta van Deventer-Terblanche het hul aanhangers in Langebaan die eksklusiewe geleentheid gebied om hulle in lewende lywe te sien.
Die Kokkedore het hul gaste by die Kokkedoor-raaiselete te Lekka-by-die-See Restaurant met interessante agter-die-skerm-raaisels, verbasende lekker-lag-antwoorde en heerlike kos uit die Kokkedoor-kombuis vermaak.
Raai, raai … Wie kraai koning in die Kokkedoor-kombuis? Is dit Elsa en Johnny of Chris en Marius? Vanaand word die belangrikste Kokkedoor-raaisel opgelos.